साफ पानी लाने एक किमी तक पटपर की महिलाओं का सफर
सैंपल लेकर जांच कराएंगे
पीएचई की नल-जल योजना भी ग्रामीणों को नहीं मिल पाई
ग्राम पटपर पीने के पानी के लिए हैंडपंप पर ही आश्रित है। हैंडपंप होने के बावजूद पीने के पानी के लिए तरस रहे हैं। नल-जल योजना का भी अता-पता नहीं है। बताया गया कि नल-जल योजना की शुरुआत करने के लिए राशि भी आहरित की जा चुकी है। जबकि इस योजना का अब तक क्रियान्वयन नहीं हो पाया है। ग्रामीणों को आशंका है कि कहीं पानी में आर्सेनिक की मात्रा तो नहीं है। यहां विभागीय स्तर पर कार्रवाई अब तक नहीं हो पाई है।
गांव के अधिकतर हैंडपंप का पानी खारा, बाहर का ठीक
ग्रामीणों ने बताया कि गांव के भीतर लगभग 17 हैंडपंप हैं और सभी का पानी खारा है। जो हैंडपंप गांव के आउटर में स्थित है वहां का पानी पीने लायक है। इसी वजह से महिलाएं पानी के लिए आउटर का सफर कर रही है। आउटर में तीन हैंडपंप है जो गांव से एक किलोमीटर दूर है। फिर भी मजबूरी में पानी लाना पड़ रहा है। इस वजह से यहां की महिलाओं को गंभीर समस्या का सामना करना पड़ रहा है। जबकि विभाग की कार्रवाई शून्य है।
डोंगरगढ़। दूसरे गांव में जाकर पानी भरती हुईं पटपर की महिलाएं।
कई बार संबंधित अधिकारियों को अवगत कराया गया लेकिन समस्या अब तक दूर नहीं हुई। नल-जल योजना को ग्राम में लागू करने की अत्यंत आवश्यकता है। जिसका संचालन पानी टंकी बनाकर किया जा सकता है। विद्याबाला सिन्हा, क्षेत्रीय जनपद सदस्य
केके लिमजे, एसडीओ पीएचई डोंगरगढ़
पटपर के हैंडपंपों में खारा पानी निकलने की शिकायत है?
मेरे चार्ज लेने के बाद से तो ऐसी कोई शिकायत नहीं मिली है।
लेकिन लगभग 17 हैंडपंपों से पानी खारा आ रहा है?
यदि ऐसा है तो कल ही पानी का सैंपल लेकर जांच के लिए राजनांदगांव प्रयोगशाला भेज देंगे।
आखिर खारा पानी निकलने का क्या कारण है?
यह तो भूमि की वजह से हो सकता है। इसका कोई मानवीय कारण नहीं रहता।
तो इसका समाधान नहीं किया जा सकता?
समाधान किया जा सकता है, जांच के बाद रिपोर्ट आएगा उसके आधार पर।
नल-जल योजना शुरू करने की क्या प्रोसेस चल रही है?
गांव में सफल स्त्रोत नहीं मिल पाया है। स्त्रोत ढूंढने का काम चल रहा है।
गांव के 20 में से 17 हैंडपंप उपयोग के लायक नहीं
भास्कर न्यूज|डोंगरगढ़
ग्राम पटपर में 20 हैंडपंप होने के बावजूद महिलाएं लंबी दूरी तय करके पीने का पानी ला रही हैं। 20 में से 17 हैंडपंप उपयोग के लायक नहीं हैं। केवल तीन हैंडपंप सहारा दे रहे हैं। 17 हैंडपंपों का पानी पीने लायक नहीं है, इन पंपों से निकलना वाला पानी खारा व लाल है। इसकी वजह से ग्रामीणों से पानी का उपयोग करना ही बंद कर दिया है। महिलाओं को पीने का पानी लाने के लिए लंबी दूरी तय करना पड़ रहा है।
तीन हैंडपंप पर दो हजार की आबादी आश्रित: जनपद सदस्य विद्याबाला सिन्हा, भाजपा नेता डॉ.बोधीराम साहू, सरपंच प्रतिनिधि कोमल साहू ने बताया कि गांव के हर वार्ड में हैंडपंप होने के बावजूद कोई काम के नहीं है। पानी खारा निकलने की वजह से महिलाएं गांव के आउटर के हैंडपंप से पानी ला रही हैं। इसकी दूरी एक किलोमीटर है।
बताया गया कि दो हजार की आबादी केवल तीन हैंडपंपों पर निर्भर है। सुबह होते ही महिलाओं की भीड़ हैंडपंप में जुट जाती है और पानी के लिए मारामारी मच जाती है। सब काम छोड़कर महिलाएं पीने के पानी के लिए सफर करती है। इसकी वजह से उनके दैनिक कार्य प्रभावित हो रहे हैं। कई बार तो पानी भरने के लिए तू-तू, मैं-मैं भी हो जाती है। वार्ड में दो-तीन हैंडपंप होने के बाद भी आउटर जाना पड़ रहा।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva mar_Deva hin_Deva awa_Deva hin_Deva